*A határozati javaslat elfogadásához*

***egyszerű*** *többség szükséges,*

*a rendelet tervezet elfogadásához*

***az Mötv.50. §-a alapján minősített*** *többség szükséges,*

*az előterjesztés* ***nyilvános ülésen tárgyalható****!*

*204. számú előterjesztés*

Bátaszék Város Önkormányzat Képviselő-testületének 2023. november 22-én

15 órakor megtartandó ülésére

Döntés a településkép védelméről szóló 21/2017. (XII. 29.) önkormányzati rendeletet 3. számú módosítása során beérkezett vélemények elfogadásáról, valamint a módosító rendelet elfogadásáról

|  |
| --- |
| **Előterjesztő:** dr. Bozsolik Róbert polgármester**Készítette:** Bozsolik Zoltán mb. városüzemeltetési irodavezető**Törvényességi ellenőrzést végezte:** dr. Firle-Paksi Anna aljegyző**Tárgyalja:**PG Bizottság: 2023.11.21.KOIS Bizottság: 2023.11.20.Szociális Bizottság: 2023.11.21. |

**Tisztelt Képviselő-testület!**

Bátaszék Város Önkormányzatának Képviselő-testülete a 187/2023. (VIII. 30.) KT. határozatában döntött *a településkép védelméről szóló 21/2017. (XII. 29.) önkormányzati rendeletet 3. számú módosításáról* (a továbbiakban: Rendelet-módosítás).

Bátaszék Város Polgármestere (a továbbiakban: Polgármester) a módosító rendelet tervezetét az Elektronikus Térségi Tervezést Támogató Rendszerben (E-TÉR) véleményeztette az arra jogosult államigazgatási szervekkel (a továbbiakban: Szervek) és Partnerekkel.

A Szervek részéről érkezett vélemények az előterjesztés mellékletét alkotják. A vélemények összefoglalása, továbbá az azokra adott önkormányzati válaszok a határozat-javaslat 1. mellékletében olvashatók.

A Partnerek részéről az E-TÉR felületen nem érkezett vélemény.

A Polgármester *a településtervvel, a kézikönyvvel és a településképi rendelettel összefüggő helyi partnerségi egyeztetés szabályairól* szóló 13/2022. (IX. 1.) önkormányzati rendeletben foglaltaknak megfelelően a Partnereket a helyben szokásos módon is tájékoztatta a Rendelet-módosításról.

A Rendelet-módosítással kapcsolatban a Partnerek részéről a helyben szokásos módon sem érkezett vélemény.

Kérjük a Tisztelt Képviselő-testületet a véleményezési szakasszal kapcsolatos előterjesztés megvitatására és a véleményezési szakaszban érkezett vélemények elfogadásáról szóló döntés meghozatalára.

Fenti döntés birtokában kerülhet sor a módosító rendelet elfogadására, amely jelen rendelet mellékletét képezi.

Mellékletek:

1. Államigazgatási szervek véleményei

2. Módosító rendelet tervezete

***H a t á r o z a t i j a v a s l a t :***

**Bátaszék Város Településképi Rendelete 3. számú módosítása során beérkezett vélemények elfogadására**

1. Bátaszék Város Önkormányzatának Képviselő-testülete (a továbbiakban: Képviselő testület) Bátaszék Város Településképi Rendeletének 3. számú módosítása (a továbbiakban: Rendelet-módosítás) véleményezési szakaszában
	* 1. részt vevő Szervek véleményeit megismerte, azokat elfogadja ezen határozat 1. melléklete szerinti tartalommal,
		2. a lefolytatott partnerségi egyeztetés összegzését megismerte, azt elfogadja ezen határozat 2. melléklete szerinti tartalommal.
2. A Képviselő-testület tudomásul veszi, hogy a Partnerek részéről vélemény nem érkezett, egyben a partnerségi egyeztetést jelen döntéssel lezárja.
3. A Képviselő-testület felkéri a polgármestert, hogy az új R. 72. § (1) bekezdés b) pontja alapján gondoskodjék a Rendelet-módosítás közzétételéről.

*Határidő:* 2023. december 15.

*Felelős*: Dr. Bozsolik Róbert polgármester

*Határozatról értesül:* Bátaszéki KÖH városüz. iroda

 Bátaszéki KÖH pénzügyi iroda

 irattár

1. melléklet a .../2023. (... ...) önkormányzati határozathoz

**ÖNKORMÁNYZATI ÁLLÁSFOGLALÁS - VÉLEMÉNYEZÉSI SZAKASZ**

Bátaszék Város Településképi Rendeletének (a továbbiakban: TKR) 3. számú módosítása

ELŐZMÉNY:

Bátaszék Város Önkormányzata Képviselő-testületének *a településkép védelméről szóló 21/2017. (XII. 29.) önkormányzati rendeletet 3. számú módosításáról* szóló 187/2023. (VIII. 30.) önkormányzati határozata.

Bátaszék Város Önkormányzatának polgármestere a TKR 3. számú módosításának tervezetét az új R. 62. § (1) bekezdés a) pontja alapján véleményeztette az érintett államigazgatási szervekkel az E-TÉR rendszerben.

**Véleményezésre jogosult Államigazgatási Szervek véleményei**

az új R. 11. melléklete szerint

1. **területrendezés, településrendezés, településkép-védelem**

**Tolna Vármegyei Kormányhivatal Állami Főépítészi Iroda** - TOB/2/00130-4/2023.

*A településképi rendelet tervezett módosítását a következő javítások elvégzését követően elfogadásra javasolja:*

*A főépítészi tevékenységről szóló 190/2009. (IX. 15.) Korm. rendelet 10. § (1) bekezdés i) pontja alapján települési főépítész bevonása szükséges a településképi rendelet elkészítéséhez. Kérjük a rendelkezés betartását.*

*Az új R. 59. § (1) bekezdés b) pontja, valamint a településtervvel, a kézikönyvvel és a településképi rendelettel összefüggő helyi partnerségi egyeztetés szabályairól szóló Bátaszék Város Önkormányzat Képviselő-testületének 13/2022. (IX. 1.) önkormányzati rendelete alapján kérjük a partnerségi egyeztetés lefolytatását a módosító rendelet Képviselő-testületi elfogadása előtt.*

**Önkormányzati válasz:**

A módosító rendelet tervezetét a város megbízott főépítésze készítette el a város jegyzője és a műszaki osztály kollégáinak közreműködésével.

A tervezet helyi partnerségi egyeztetésére az új R. és Bátaszék Város Önkormányzata Képviselő-testületének *a településtervvel, a kézikönyvvel és a településképi rendelettel összefüggő helyi partnerségi egyeztetés szabályairól* szóló 13/2022. (IX. 1.) önkormányzati rendelet előírásainak megfelelően került sor a tervezet E-TÉR rendszerben történő véleményezését megelőzően.

1. **természet-és tájvédelem**

**Duna-Dráva Nemzeti Park Igazgatóság**

*Vélemény nem érkezett.*

1. **világörökségi, műemléki és régészeti értékek védelme**

**Tolna Vármegyei Kormányhivatal Építésügyi és Örökségvédelmi Főosztály Örökségvédelmi Osztály** - TOD/25B/1221-2/2023.

*Véleménye szerint a tervezett módosítás nem sért örökségvédelmi érdekeket, így az ellen nem emel kifogást.*

*A műemléki és a településképi értékek érvényesülése szempontjából a védett ingatlanokon indokoltnak tartja a földkábel alkalmazását, ugyanakkor felhívja a figyelmet, hogy földkábelek létesítése során a nyilvántartott régészeti lelőhelyek területén a földmunka során régészeti feladatellátás biztosítása szükséges.*

1. **honvédelem**

**Honvédelmi Minisztérium Hatósági Főosztály** - 15216-2/2023/h

*Arról tájékoztatja az Önkormányzatot, hogy az eljárás korábbi szakaszában adott 7065-2/2023/h nyilvántartási számú ügydarabban leírtakat továbbra is fenntartja, a tervezett módosítással kapcsolatban további észrevételeket nem tesz.*

*Tájékoztat, hogy állásfoglalása, nem helyettesíti a 419/2021. (VII. 15.) Korm. rendelet 11. sz. melléklet 15. sor b) pontjában nevesített katonai légügyi hatóság állásfoglalását.*

**Önkormányzati válasz:**

A 7065-2/2023/h nyilvántartási számú ügyiratban Bátaszék Város Településrendezési Tervének 2. számú módosításához nyújtott adatszolgáltatást. Az abban foglaltakat Bátaszék Város Településképi Rendeletének 3. számú módosítása során felhasználhatók.

A katonai légügyi hatóság kizárólag településterv készítése és módosítása esetén véleményező szerv. Településképi rendelet módosítási eljárása során *a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről* szóló 419/2021. (VII. 15.) Korm. rendelet 11. melléklet 15. sora nem ruházza fel véleményezési jogkörrel.

1. **hírközlés**

**Nemzeti Média- és Hírközlési Hatóság Hírközlésfelügyeleti- főosztály Pécsi Hatósági Iroda** - K/21612-2/2023

*A Hatóság véleménye szerint a TKR 27. § (1) bekezdésének a) - c) pontjai - amelyek alapján a teljes település ellátását biztosító elektronikus hírközlési sajátos építmények, műtárgyak elhelyezésére elsősorban alkalmas területek a külterületi mezőgazdasági területek, a gazdasági területek és a mezőgazdasági üzemi területek - ellentétesek a TKR rendelet 27. § (4) bekezdésének módosításával, amely a beépített területek hírközlési hálózattal történő ellátásáról szól.*

*Mivel a vezetékes hírközlési létesítmények olyan berendezései, mint az elosztó szekrény, erősítő berendezések, vezetékek is a sajátos építmény kategóriába esnek, így a TKR 27. § (1) bekezdése alapján ezeket a település területén nem lehet majd elhelyezni. A Hatóság véleménye szerint ezért célszerűbb külön megfogalmazni a vezetékes és vezeték nélküli hírközlési sajátos építmény fajtákra vonatkozó előírásokat.*

*A Hatóság kéri a fentieket figyelembe-vételével a TKR javítását.*

**Önkormányzati válasz:**

A TKR 27. § (1) bekezdése hatályban lévő rendelkezés, továbbá az elsősorban alkalmas területek szófordulat nem kötelező érvényű szabályozási forma.

A TKR módosításra kerülő 27. § (4) bekezdése a tervezett rendelet-módosítást megelőzően is lehetővé tette új vezetékes energiaellátási és elektronikus hírközlési hálózatok létesítését a TKR 27. § (1) bekezdésen által lehatárolt területeken kívül is, azonban azok telepítését kizárólag föld alatti elhelyezéssel engedte.

A TKR 27. § (4) bekezdésének tervezett módosítása enyhíti a már beépített területek vezetékes energiaellátási és elektronikus hírközlési hálózattal történő ellátását.

A vezeték nélküli hírközlési sajátos építmény fajtákra vonatkozó előírásokat a TKR (3) bekezdése tartalmazza.

Fentieket figyelembe-véve a TKR javítását a Képviselő-testület nem tartja indokoltnak.



Bátaszék, 2023. október 25.

Az összefoglalót készítette: Béres István

 főépítész

2. melléklet a .../2023. (... ...) önkormányzati határozathoz

**PARTNERSÉGI EGYEZTETÉS ÖSSZEGZÉSE**

Bátaszék Város Településképi Rendeletének (a továbbiakban: TKR) 3. számú módosítása kapcsán lefolytatott partnerségi egyeztetésről

ELŐZMÉNY:

Bátaszék Város Önkormányzata Képviselő-testületének *a településkép védelméről szóló 21/2017. (XII. 29.) önkormányzati rendeletet 3. számú módosításáról* szóló 187/2023. (VIII. 30.) önkormányzati határozata.

**A TKR 3. számú módosítása során a partnerségi egyeztetés a következők szerint lett lefolytatva:**

1. *A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről* szóló 419/2021. (VII. 15.) Korm. rendelet (a továbbiakban: új R.) 66. § (2) bekezdés b) pontja alapján

**Véleményezési szakasz az E-TÉR-ben:**

* + 1. időtartama: 2023. október 5. - 2023. október 24.
		2. összegzése: Az E-TÉR felületen nem érkezett partneri vélemény.
1. *A településtervvel, a kézikönyvvel és a településképi rendelettel összefüggő helyi partnerségi egyeztetés szabályairól* szóló 13/2022. (IX. 1.) önkormányzati rendeletben (a továbbiakban: PR.) foglaltak szerint Helyi Partnerségi Egyeztetésre (a továbbiakban: HPE) sor került:

**Előzetes tájékoztatás:**

* + 1. időtartama: 2023. július 25. - 2023. augusztus 9.
		2. módja:
			1. Polgármesteri Hivatalban történő kifüggesztés,
			2. Bátaszék Város honlapján történő közzététel,

*https://www.bataszek.hu/bataszek\_varos\_telepuleskepi\_rendelet\_3\_modositasa\_elozetes\_tajekoztatasi\_szakasz*

* + - 1. Bátaszék Város közösségi (facebook) oldalán történő közzététel,

*https://facebook.com/bataszekvaros*

* + 1. összegzése: Az előzetes tájékoztatás során a hirdetményben megadott véleményezési időn belül észrevétel nem érkezett.

**Munkaközi tájékoztatás:**

* + 1. időtartama: 2023. szeptember 14. - 2023. szeptember 29.
		2. módja:
			1. Bátaszék Város honlapján történő közzététel,

*https://www.bataszek.hu/bataszek\_varos\_telepuleskepi\_rendeletenek\_3\_szamu\_modositasa\_munkakozi\_tajekoztatasi\_szakasz\_13197*

* + - 1. Bátaszék Város közösségi (facebook) oldalán történő közzététel,

*https://facebook.com/bataszekvaros*

* + 1. összegzése: A munkaközi tájékoztatás során a hirdetményben megadott véleményezési időn belül észrevétel nem érkezett.



Bátaszék, 2023. október 25.

Az összefoglalót készítette: Béres István

 főépítész